ספיידרז
דמויות > דמויות נוספות בסדרה

סופי (עדן סבן) (עונה 1): חברה טובה של אלה, אוהבת גיימינג ומשחקים כמו דניאל וכתוצאה מכך היא מתחברת אליו ומתאהבת בו והם הופכים לבני זוג. בהמשך אלה מגלה לה את האמת על דניאל ומשפחתו, מצטרפת לספיידרז והשתילה מכשיר מעקב לאריק. ראתה את ניקי ואדל נפגשות. בין העונות הראשונה והשנייה נפרדת מדניאל ומצאה חבר חדש (לפי שון).
לין (עומר נודלמן) (עונה 1): האקסית של שון. חלק מנבחרת החתירה. מתעבת את ניקי ומנסה להפריד בינה לבין שון. גילתה את האמת על גודמן ועל הפישרים כשהיא שמעה שיחה שלהם וסיפרה את זה למשפחת גודמן. בהמשך ניתקה את הקשר עם שון לאחר ששיקר לה. מתכננת לגלות פרטים על ניקי כדי להרחיק אותה משון, ועל הדרך משתפת בזה את אלה. לאחר שהבינה מטומי שניקי הייתה פעם מאוהבת במישהו בשם אדם היא שלחה לניקי הודעות מומצאות בשמו, אך מזימתה נחשפה. בהמשך נסעה לתחרות השיט מחוץ לישראל.
בן קלוגר (טל מוסרי) (עונה 1): לכאורה פושע והשותף של גודמן. משפחת פישר מנסה לתפוס אותו בגלל היותו פושע, אך מסתבר שהוא שליח של אדל ושהוא בפועל שחקן מובטל ומפעיל ימי הולדת בשם "דובי חבובי". בהמשך, טומי מעסיק אותו בתור המורה החדש לדרמה במקומו של ג'וני, ומתיידד איתו, כשבמקביל הוא מסתיר זאת מבני משפחתו. בהמשך, אדל סוחטת את בן וגורמת לו להפליל את הפישרים על ידי כך שהוא ישתול אצלם את החומר אי אקס תשע, ולגרום לטומי לדקלם טקסט כשהוא כביכול מתבייש בהוריו. בהמשך פרש מהדרכה בחוג הדרמה, ונשלח לייבש את האגם ביום של תחרות השיט. נלכד בהמשך על ידי נעמי, שון וניקי. גילה על המחבוא של הזוג פישר דרך מכשיר ההאזנה ששם בטלפון אצל אחד מבני המשפחה. בהמשך, נלקח למעצר על ידי אריק ואדל מכיוון שגילו אותו וגם על מנת שלא יפלוט דבר על זה. בהמשך ביקש מאריק, בתמורה על הספיידרז, חנינה. אחרי שהשתחרר הלך לראות את ההצגה של טומי, יישר את ההדורים עמו ולאחר מכן נעלם.
אסתר (רותי אסרסאי): השרה לאיכות הסביבה. המעסיקה של אריק, אשר סוחט אותה תחת מסווה וקול מעוות. בתחילה האמינה לאריק אך בהמשך, כשנחשף, הבינה את נוכלותו ומינתה את אנה לראשות אקו במקומו. היא פיטרה אותה בגלל הטעות שהייתה עם ה"בלו בירד 2". השעתה את נוח ואנה בעונה השנייה לאחר שהם נכשלו בלכידת ארנסטו ספיבק בפעם השלישית, אך בהמשך נתנה להם ולילדיהם אישור להמשיך לבד ללא שום גיבוי ממשלתי. החזירה אותם לעבודה בסוף העונה ואת אנה מינתה מחדש כיו"ר אקו. בעונה השלישית גילתה שדייוויד וקלרה מעלו באמונה.
אדי (ג'ורג' אסקנדר) (עונה 1): הסגן של אריק מסוכנות אקו. גילה דרך הספיידרז שאריק הוא הסוחט ואז שיתף איתם פעולה כדי להפליל את אריק. מועמד לראשות "אקו" במקום אנה פישר.
דורין בּנדיקט (לוטוס אתרוג) (עונה 1): העוזרת של עמנואל, החביאה אותו במקום מסתור ושיתפה איתו פעולה, עד שהתגלה. השותפה של אריק ואדל. המוח מאחורי ייבוש האגם, ותכננה למכור את הבלו ברד מאחורי גבו של גודמן ולהפלילו. חצי אחות של אדל, ארגנה לאדל דרכון מזויף. פיתחה גביש נוסף מתחת לאפו של גודמן. קיבלה את סופי להתמחות אצלה במשרד ולא ידעה שהיא מרגלת אחריה. נשלחה על ידי אחותה לחבל ב"בלו בירד 2". גילתה שהספיידרז בעקבותיה בגלל טעות שטומי עשה, ומחקה את קבציה במחשב. הכינה בהמשך גביש שלישי. בהמשך מתחרטת על כל מעשיה נגד המדינה ומגלה לדניאל ולסופי על הגביש שמקס ניסה להשמיד.
יונתן (יונתן רוזובסקי) (עונה 1): חבר טוב של שון. חלק מנבחרת החתירה. הוא מאוהב בסופי מאז כיתה ג' ומשקר לה שהוא מבין בגיימינג רק כדי לצאת איתה לכנס הגיימרים במקום דניאל.
מאיה (יובל גרוס) (עונה 1): חברתו של טומי מחוג הדרמה שאליו הצטרף, היא עוזרת לו בהכנה לאודישן במשחק.
ג'וני (אודי ברינדט) (עונה 1): המורה לדרמה של טומי, מאיה ועילי. פורש לטובת תפקיד בסדרת טלוויזיה.
עילי (רון כהן) (עונה 1): תלמיד בחוג למשחק. בנו של מנהל המתנ"ס. בחור יהיר, ולא כל כך מחבב את טומי, ובהמשך הוא מתפייס איתו כשהוא מגלה לו שהוא הלך לחוג על מנת לגרום להוריו להתגאות בו. השתתף בהצגה של טומי.
גיל לוינסקי (שמוליק שוורץ) (עונה 1): ראש מגמת התיאטרון שאליה רוצה להתקבל טומי. קוסם חובב. קיבל את טומי למגמה לאחר שהוא הרשים אותו.
גאיה (עמנואל לוי) (עונות 2 ו-3): מארגון "שומרי השמורה" ביחד עם אמילי. עוזרת לאמא שלה הענייה ומשכירה יחידת דיור לליאם. ליאם הפליל אותה וגרם לספיידרז לחשוב שהיא עובדת עם ארנסטו. בעונה השלישית התגלה שהיא בעלת רישיון נהיגה ורכב משלה.
דין(אלון גביש) (עונות 2 ו-3): בנה של רותי. מתחבר עם טומי. חובב חרקים. אינטלקטואל. גילה את האמת לגבי דייוויד והודיע על כך לטומי. שב לשמורה עם דייוויד בעונה השלישית לאחר שטומי דיווח לו על מה שמתרחש בשמורה.
נלי ג'י (קארין עליה) (מוזכרת בעונה 1, עונה 2 ועונה 3) בעלת בית הספר לאופנה שאליה התקבלה אלה. בעונה השנייה הפכה את אלה להיות העוזרת שלה.
אמילי (שקד קנוביץ) (עונות 2 ו-3): מארגון "שומרי השמורה" ביחד עם גאיה.
מיה בלום (ניקול פודבלני) (עונות 2 ו-3): ביתו של מרקו, אורחת בשמורה. פלאונטולוגית. מתאהבת בדניאל. גיל אמר לה לפרוץ לג'ימי או שהוא יהרוס לה ולאביה את הגולגולת. הופכת בהמשך לבת זוגו החדשה של דניאל. עוזרת לדייוויד מתוך אמונה שהיא עושה משהו טוב, אך בהמשך היא גילתה שדייוויד סידר אותה.
מרקו בלום (אורי יניב) (עונות 2 ו-3): אביה של מיה, אורח בשמורה. פלאונטולוג. תועד על ידי ג'ימי שם דינמיט במערה. מצא אסטרואיד בסוף העונה השנייה. התאלמן מאמה של מיה לפני העונה השנייה ופתח בפרק ב' עם אלינור לפני העונה השלישית.
קטי(רוית יעקב) (עונה 2): אימה של גאיה, משכירה לליאם את היחידה שלה.
רותי (אריאל נוביק) (עונות 2 ו-3): בת זוגו של דייוויד ואמו הביולוגית של דין. דייוויד הביא אותה בעונה השלישית על מנת להעסיק את דין. בהמשך, גילתה את האמת על מטרותיו האמתיות של דייוויד. בהמשך, כנראה נפרדה ממנו.
ארתור בראון (שראל פיטרמן) (עונה 2): אחראי איכות הסביבה במועצה שבתחומה נמצאת השמורה.
ראש הפקולטה (גיל וסרמן) (עונה 2): ראש הפקולטה שאליו מרקו התקשר על מציאת הגולגולת.
דינה (בר גול) (עונה 2): מזכירת המועצה.
בנג'י (אברהם ארנסון) (עונה 3): בנה של אלינור. מתאהב באלה לאחר שהיא באה לשמורה, ובהמשך הופכים לזוג.
אלינור (הדר רצון) (עונה 3): מדענית. אמו של בנג'י. התגרשה מאביו של בנג'י והחלה בפרק ב' עם מרקו בין העונות השנייה לשלישית. החליפה את האסטרואיד האמיתי במזויף. בהמשך, דייוויד גנב לה את המקורי. נחטפה על ידי דייוויד.
ארי (רז ספני) (עונה 3): כוכב רשת שמופיע עם ליבי בתוכנית מתיחות במרשתת. עוקב אחר מרקו ואלינור. לכאורה גנב עם ליבי את האסטרואיד והפליל את מרקו אבל מסתבר שהם יצרו אבן אסטרואיד מזויפת מסיליקון.
ליבי (ליאל אלי) (עונה 3): כוכבת רשת שמופיעה עם ארי בתוכנית מתיחות במרשתת. עוקבת אחר מרקו ואלינור. לכאורה גנבה עם ארי את האסטרואיד והפלילה את מרקו אבל מסתבר שהם יצרו אבן אסטרואיד מזויפת מסיליקון. בהמשך אלה שכרה אותה בתור המאפרת לסט הצילומים של נלי ג'י.
גיא (בר ברימר) (עונה 3): דוגמן של נלי ג'י. בעל דרישות גבוהות.
הכתב (משה אבוטבול) (עונה 3): הכתב שראיין את אלה לכתבת מגזין.
ד"ר עזיזי (משחק: עמית הכטר משחקת: קרן זילברמן) (עונה 3): דמות שיצרו הספיידרז על מנת לרמות את השרה. הרופאה שכביכול מטפלת באריק.